# Avasújváros

### A Wikipédiából, a szabad lexikonból.

Avasújváros (románul Oraşu Nou, korábban Ioarăş) település Romániában, Szatmár megyében, az Avasság anyavárosa.

A község mai közigazgatási területéhez tartozik a valamikori Avasújváros községen kívül Nagyhegy (románul Oraşu Nou-Vii; korábbban a szűkebb értelemben vett Avasújváros része volt), Rózsapallag (románul Prilog), Rózsapallaghegy (Prilog-Vii, korábban Rózsapallag része), Ráksa (románul Racşa), Ráksahegy (Racşa Vii, korábban Ráksa része) és Kőszegremete (Remetea Oaşului.

2002-es népszámlálási adatok szerint lakossága 6862, ebből 4349 román, 2370 magyar és 136 cigány. 1880-ban még egészen másképp festett a környék etnikai képe. A mai Avasújváros egészében ekkor még csak enyhe többségben voltak a románok: 3541 lakosból 1851 volt román és 1576 magyar. Alapvetően változatlan maradt, hogy a szűkebb Avasújváros községben és Kőszegremetén máig kevés a román, Ráksán nincsenek magyarok. Ráksát a román kommunista diktátor Nicolai Ceausescu idejében csapták Avasújvároshoz, így keletkezett a település román többsége.

A ráksaiak és ráksahegyiek együtt 2006. október 1-jén túlnyomó többséggel szavaztak az Avasújvárosról való közigazgatási leválásról, a referendum azonban a nem elégséges részvétel miatt érvénytelen volt. Elszakadásuk az avasújváriak szerint is jó volna, mert a község vezetésében nagyobb súlyban részt vevő Ráksa eddig elszívta a forrásokat a többi településrésztől.

A lap eredeti címe "http://hu.wikipedia.org../../../a/v/a/Avas%C3%BAjv%C3%A1ros.html"

Kategória: Szatmár megye települései

##### Views

- Szócikk
- Vitalap
- Aktuális változat

##### Keresés